POLAGANJE ISPITA MULTIVARIJACIONA STATISTIKA U PSIHOLOGIJI

Ispit se polaže usmeno, na računaru i ima dva dela: matrice i multivarijacione metode.

DEO 1 - MATRICE:

Prvi deo ispita studenti polažu demonstrirajući poznavanje osnova matrične algebre, obrađivane na prva 4 časa. Od studenata se traži da poznaju **osnovne operacije sa matricama** (množenje, sabiranje, množenje sklarom, skalarni proizvod vektora), kao i neke **bitne transformacije** (transpon, inverz, determinanta, konstrukcija projektora, svojstvene vrednosti, singularne vrednosti).

Ovaj deo ispita se vodi kao **kolokvijum** i nosi maksimalno **50 poena**.

DEO 2- MULTIVARIJACIONE METODE:

Drugi deo ispita studenti polažu demonstrirajući **poznavanje statističkih metoda i postupaka** obrađivanih na pojedinačnim časovima: analiza glavnih komponenti i faktorska analiza, konfirmatorna faktorska analiza, generalni linearni model, kanonička korelaciona anliza i kanonička analiza kovarijansi i redundacije, multivarijaciona analiza varijanse, kanonička i kvazikanonička diskriminaciona analiza. Dakle, sve pređene postupke, osim predavanja o robusnosti.

Ispit se polaže na računaru i od studenata se očekuje da na nekoj zadatoj bazi **prepoznaju koja** bi od navedenih analiza bila adekvatna da pruži odgovor na zadato istraživačko pitanje. Dakle, ispitivač će studente uputiti na određenu bazu, zadati im istraživačko pitanje i kada studenti prepoznaju i izvedu analizu, očekuje se da **poznaju i istumače sve što sadrži ispis** te analize. Očekuje se da mogu da odgovore i na neka **dodatna pitanja vezana za tu analizu** a koja se odnose na **razumevanje određenih koncepata** ili **poznavanje nekih osnovnih matematičkih izraza** (npr. osnovni komponentni model, faktorski model, generalni linearni model...). Od studenata se NE očekuje da poznaju potpunu matematičku osnovu analiza niti da budu u stanju da računski samostalno izvedu analizu. Studenti mogu biti **pitani i za više od jedne analize**, odnosno ispitivač može studentima postaviti i više od jednog istraživačkog pitanja, na različitim bazama.

Ovaj deo ispita se vodi kao **usmeni ispit** i nosi maksimalno **50 poena**.

LITERATURA I OCENJIVANJE:

Od studenata se očekuje da ispit spreme na osnovu literature dostupne na moodle kursu ili na koju su ih nastavnici uputili za svaku od metoda, kao i na osnovu prezentacija dostupnih na moodle-u.

Konačna ocena se formira sabiranjem poena sa oba dela ispita.